తెలంగాణలో మహిళా తహసీల్దార్ దారుణహత్య WATCH LIVE TV
ధోనీ 300వ వన్డే.. ఆ రికార్డులకీ మోక్షం..?
భారత మాజీ కెప్టెన్ మహేంద్రసింగ్ ధోనీ కెరీర్‌లో మరో అత్యుత్తమైన మైలురాయిని గురువారం చేరుకోనున్నాడు
TNN | Updated:
Aug 30, 2017, 04:25PM IST
భారత మాజీ కెప్టెన్ మహేంద్రసింగ్ ధోనీ కెరీర్&zwnj;లో మరో అత్యుత్తమైన మైలురాయిని గురువారం చేరుకోనున్నాడు. శ్రీలంకతో కొలంబో వేదికగా జరగనున్న నాలుగో వన్డే.. ధోనీ కెరీర్&zwnj;లో 300వ వన్డే మ్యాచ్. ఈ రికార్డుతో పాటు మరో రెండు అరుదైన ఘనతలు కూడా ధోనీ ఖాతాలో చేరనున్నాయి. అందులో ఒకటి వికెట్&zwnj; కీపర్&zwnj;గా.. మరొకటి మ్యాచ్ ఫినిషర్&zwnj;గా అతను సాధించిన విజయాలకి నిదర్శనంగా క్రికెట్ చరిత్రలో నిలవనున్నాయి.
డిసెంబరు 23, 2004లో వన్డే కెరీర్&zwnj;ని ఆరంభించిన ధోనీ ఇప్పటి వరకు 299 మ్యాచ్&zwnj;ల్లో 10 శతకాలు, 65 అర్ధశతకాలు సాధించాడు. ఈ సుదీర్ఘ కెరీర్&zwnj;లో మ్యాచ్ ఫినిషర్&zwnj;గా మంచి గుర్తింపు పొందిన ధోనీ.. 72 సార్లు నాటౌట్&zwnj;గా క్రీజులో నిలిచాడు. వన్డే చరిత్రలో ఇప్పటి వరకు షాన్ పొలాక్ (దక్షిణాఫ్రికా), చమిందా వాస్ (శ్రీలంక) మాత్రమే ఈ ఘనత సాధించారు. తాజాగా గురువారం జరిగే నాలుగో వన్డేలో ధోనీ నాటౌట్&zwnj;గా నిలిస్తే.. 73తో అగ్రస్థానానికి చేరుకుంటాడు. మరోవైపు వికెట్&zwnj; కీపర్&zwnj;గానూ ధోనీ ఇప్పటి వరకు 99 స్టంపింగ్&zwnj;లతో శ్రీలంక మాజీ వికెట్ కీపర్&zwnj; కుమార సంగక్కర&zwnj;ని సమం చేశాడు. కొలంబో వన్డేలో ఒక స్టంపౌట్ చేయగలిగితే.. అక్కడా ధోనీ&zwnj;నే నెం.1.. కెరీర్&zwnj;లో 300వ వన్డే ఆడుతూ ధోనీ ఈ రికార్డులను అందుకోగలిగితే అంతకంటే ఆనందం ఏముంటుంది భారత్ అభిమానికి..!